Shropshire

Shropshire (historisk Salop«Salop», Collins Dictionary og forkortet Shrops) er et landlåst (uten kystlinje) seremonielt grevskap i den engelske regionen Vest-Midlands. Det grenser mot Cheshire i nord, Staffordshire i øst, Worcestershire  sør-øst, Herefordshire i sør, og de walisiske grevskapene Powys og Clwyd i vest. Den største bosetningen er Telford med 155 570 innbyggere (2021) «Telford», City Population, men administrasjonsbyen er Shrewsbury er fylkesbyen med 76 782 innbyggere (2021) «Shrewsbury Parish in West Midlands», City Population Grevskapet har en total befolkning på 323 600, en økning på 5,7 % fra folketellingen i 2011.«How life has changed in Shropshire: Census 2021», Office for National Statistics

Det er et av Englands minst urbane grevskap. Shropshire er kjent som industriens vugge i England, da den industrielle revolusjon startet i Coalbrookdale. I grevskapet finnes man også Ironbridge, hvor verdens første betydelige støpejernsbro ble konstruert, og Ditherington, hvor verdens første bygning med reisverk i jern ble bygget.

Det seremonielle grevskapet består av frem distrikter i det administrative grevskapet samt Telford and Wrekin, som er en enhetlig myndighet (unitary authority). Grensene for det seremonielle grevskapet har ikke forandret seg nevneverdig siden middelalderen, bortsett fra at noen eksklaver i andre grevskap ikke lenger tilhører Shropshire.

I offisielle dokumenter ble grevskapet i flere århundrer kalt Salop, fra Salopesbiry, et eldre navn på Shrewsbury. Da et grevskapsråd ble opprettet i 1888 fikk det navnet «Salop grevskapsråd». Dette ble aldri et populært navn, og det ga seg selv det nye navnet «Shropshire grevskapsråd» i 1980. Man bruker likevel fortsatt ordet «salopisk» (engelsk salopian) om noen eller noe fra Shropshire.«Salopian definition and meaning», Collins Dictionary.

Det er bevis på menneskelig bosetning fra neolittisk tid og videre inn i bronsealderen i Shropshire, blant annet vist med gullanhenget Shropshire bulla, som ble funnet så sent som i 2018.«Rare Bronze Age Gold Bulla declared as treasure», Shropshire.gov. 31. januar 2019 Bygdeborgen ved Old Oswestry stammer fra tidlig i jernalderen,«History of Old Oswestry Hill Fort», English Heritage. og levningene av den romerske byen Viroconium Cornoviorum stammer fra romersk Britannia, før 400 e.Kr. på det området som nå er landsbyen Wroxeter.«History of Wroxeter Roman City», English Heritage I den angelsaksiske tiden var området en del av kongedømmet Mercia. I løpet av høymiddelalderen var området en del av Wales Marches, grenseområdet mellom Wales og England; fra 1472 til 1689 var Ludlow sete for Rådet for Wales og Marches, en engelsk administrativ enhet som dekket Wales og Herefordshire, Shropshire, Worcestershire og Gloucestershire. «The Council of Wales and the Marches», BBC. 7. november 2012 Under den engelske borgerkrigen var Shropshire rojalistisk, og kong Karl II flyktet gjennom grevskapet – en berømt anekdote er at han i 1651 gjemte seg i et eiketre – etter hans siste nederlag i slaget ved Worcester.«History of Boscobel House and The Royal Oak», English Heritage. Området rundt Coalbrookdale regnes som en av fødestedene til den industrielle revolusjonen og har blitt utnevnt til UNESCOs verdensarvliste. «Ironbridge Gorge», UNESCO World Heritage Convention 6. mars 2007

 Referanser 

 Eksterne lenker 

 Shropshire Council

 Shropshire Star
 Visit Shropshire